# FELVÉTELI TÁJÉKOZTATÓ

2025/2026-ÖS TANÉV

AZ ISKOLA ELÉRHETŐSÉGEI

Címe: 2500 Esztergom, Budai Nagy Antal utca 24.

Telefonszám: titkárság - 70/684 8732; iskolatitkár - 70/684 8721

E-mail: gf.titkar@gmail.com

OM azonosító: 910005/005

Honlap: gf.edu.hu

Facebook oldal: <http://www.facebook.com/gezaegom/>

## MAGAD AZZAL ÉKESÍTED, HA ELMÉDET ÉLESÍTED.

##  (JK ROWLING)

Kedves Érdeklődő Diák!

Jelentkezésed beadásakor tudnod kell, hogy Esztergom 140 évvel ezelőtt alakult iskolájába jelentkezel, ami fennállása óta a környék szakembereit képezte.

A jelentkezés pillanatában még csak azt kell eldöntened, hogy milyen szakmai ágazatot választasz. Döntésedet a tanulni kívánt szakmáról technikumban a 10. évfolyam, szakképző iskolában a 9. évfolyam ágazati alapoktatása után kell meghoznod. A képzés első szakaszában így lehetőséged lesz megismerni az adott ágazathoz tartozó szakmákat. Sikeres ágazati alapvizsgád után kínáljuk fel számodra a tanulható szakmákat.

Iskolánkban gyakorlatorientált oktatásban veszel részt. Havonta ösztöndíjat kapsz már a 9. évfolyamtól kezdődően. A szakirányú oktatásban pedig szakképzési munkaszerződést kötsz duális képzőhelyeddel. Ez azt jelenti, hogy a tanulás mellett saját jövedelmed lesz. A sikeres szakmai vizsga letétele után egyszeri pályakezdési hozzájárulásban részesülsz. Egy jól megválasztott szakma megszerzésével gyorsan érhetsz el anyagi függetlenséget. Nem kell elhelyezkedési gondoktól tartanod, mert a technikusok és a mesteremberek iránt ma óriási a kereslet a munkaerőpiacon.

Tisztelt Szülők és Pályaválasztási Felelős Kollégák!

Az esztergomi térség leghosszabb történelmi múlttal és szakképzési tapasztalattal rendelkező iskoláját ajánljuk figyelmükbe, az Esztergomi Szakképzési Centrum Géza Fejedelem Technikum és Szakképző Iskolát. Intézményünk küldetése, hogy a nálunk végzett fiatal úgy kerüljön ki az iskolarendszerből, hogy az alapkompetenciákon túl rendelkezzen olyan készségekkel és ismeretekkel, amelyek megalapozzák a gazdaság által igényelt képzettség elsajátítását és az egész életen át tartó tanulást.

A jelentkezők felvétele az általános iskolában elért tanulmányi eredményük alapján történik. Az iskola a 7. év végi és 8. osztály félévi tanulmányi eredményei alapján képezi a jelentkező tanulók rangsorát a magyar nyelv és irodalom, matematika, történelem és idegen nyelv osztályzataiból. A 0050 és 0051 tanulmányi területen a fizika, a 0052 és 0053 tanulmányi területen a biológia tantárgy tanulmányi átlagát is figyelembe veszi az iskola. A technikumi képzések esetében, azoknak a tanulóknak a jelentkezését elutasítjuk, akik a 8. évfolyam félévekor valamilyen tantárgyból elégtelen osztályzatot szereztek.

A szakképzésbe történő belépés másik feltétele az alapfokú iskolai végzettségen kívül egy foglalkozás- egészségügyi vizsgálat, amely megállapítja a jelentkezőkről, hogy alkalmas-e a választott ágazat, ill. szakma tanulására, majd gyakorlására.

Technikumban és a szakképző iskolában is egy élő idegen nyelvet tanítunk. Az általános iskolában tanult angol, vagy német nyelv tanulását folytatják diákjaink. Azok a tanulók, akik nem szeretnék az általános iskolában tanult idegen nyelvet tanulni iskolánkban, különbözeti vizsgát kell tenniük augusztusban, amelyre beiratkozáskor lehet jelentkezni.

A sport ágazat technikumi képzésében az iskola további felvételi feltételeket határoz meg, amelyeket a jelen tájékoztató 1. sz. melléklete tartalmaz.

Az intézmény SNI-s tanulókat korlátozásokkal vesz fel. Kérjük az SNI-s tanulókat és szüleiket, hogy a felvételi eljárás megkezdése előtt tájékozódjanak arról, hogy az iskola milyen, különleges bánásmódot igénylő tanulókat tud fogadni. Az iskola az SNI tanulókra vonatkozó, speciális elbírálási szabályokat határoz meg. Erről részletesebben a 2. sz. mellékletben olvasható tájékoztatás.

A BTMN-es és SNI-s tanulókra vonatkozó speciális értékelési szabályok meghatározásakor az illetékes szakértői bizottság által kiadott — még érvényben lévő — szakértői véleményben foglaltak az irányadóak. A különleges bánásmódot igénylő tanulókat megillető kedvezmények biztosításához kérjük, hogy a jelentkezési laphoz csatolják a szakértői vélemény másolatát.

Amennyiben felvételi tájékoztatónk elolvasása után további kérdéseik vannak, munkatársaink emailben, telefonon valamint személyesen adnak bővebb felvilágosítást az első oldalon található elérhetőségeinken.

Az alábbiakban az egyes iskolatípusok, a technikum és a szakképző iskola felvételi tájékoztatója található.

Sikeres felvételit kívánunk a jelentkezőknek! Reméljük, hogy a mi iskolánkat választják!

Dr. Dávid Patrik, mb. igazgató

**I. Technikum**

A technikusképzés 5 éves. Technikumban az első két év átfogó ágazati alapismereteket ad, diákjaink ösztöndíjban részesülnek. A 11. évfolyamtól a tanulók attól függően részesülnek juttatásban, hogy az iskola tanműhelyében vagy duális képzőhelyen vesznek részt a szakirányú oktatásban. Ha a tanuló az iskola tanműhelyében teljesíti a szakirányú oktatás követelményeit, a megelőző tanév év végi minősítésében kapott osztályzatainak átlaga alapján ösztöndíjat kap.

A duális képzés azt jelenti, hogy az iskolában folyó közismereti és szakmai elméleti oktatással párhuzamosan a gyakorlati képzés vállalatoknál, cégeknél történik, ahol a tanulókkal munkaszerződést kötnek, amely tartalmazza a tanuló pénzbeli juttatását is. A szakképzési munkaszerződés alapján kifizetett munkabér havi mértékének összege —a tanuló és a duális képzőhely megállapodása alapján

— a szakirányú oktatás központi költségvetésről szóló törvényben meghatározott önköltsége egyhavi összege, de legfeljebb annak százhatvannyolc százaléka, amelynek megállapításánál figyelembe kell venni a tanuló szakmai felkészültségét és tanulmányi eredményeit. Ez bruttó 100.00 – 168.000 Ft közötti bért jelent. A duális képzés során végzett munka beleszámít a nyugdíjba.

A 12. évfolyam végén négy kötelező közismereti tantárgyból (magyar nyelv és irodalom, matematika, történelem, idegen nyelv) tesznek érettségit a diákok, az ötödik érettségi tárgy egyben a technikusi szakképesítés szakmai vizsgája lesz. Így a tizenharmadik év végi sikeres vizsga után két végzettséget igazoló bizonyítványt kap a tanuló, kézhez kapja az érettségi bizonyítványát, és a technikusi végzettségét igazoló oklevelét.

A technikusi vizsga emelt szintű érettségi tantárgynak számít. A technikumban megszerzett tudás megteremti a lehetőségét annak, hogy a jó eredménnyel végzettek a szakmai vizsgájuk eredményének figyelembevételével tanulhassanak tovább azonos ágazaton belül a felsőoktatásban.

Az alábbiakban olvashatók azok a tanulmányi területek és a hozzájuk tartozó szakmák, amelyeknek oktatását tervezzük az ötévfolyamos technikumi osztályainkban, és amelyekre várjuk a jelentkezéseket.

1. 1. 1. Specializált gép-és járműgyártás ágazat

**Tanulmányi terület kódja: 0050**

## Tervezett szakma: Gépjárműmechatronikai technikus (5 éves képzés)

Szakmairány: Szerviz

Közúti jármű javító és karbantartó szervizekben dolgozik, munkát irányít, a járművek hibáit diagnosztizálja. A járműveken karbantartási és javítási műveleteket végez. A folyamatok közben és után diagnosztikát végez, járműveket készít fel hatósági műszaki vizsgára.

I.1. 2. Specializált gép-és járműgyártás ágazat

**Tanulmányi terület kódja: 0051**

## Tervezett szakma: Mechatronikai technikus (5 éves képzés)

Szakmairány: -

A mechatronikai technikus mechatronikai berendezések, gépek, gépsorok építését, üzembehelyezését, üzemeltetését, karbantartását és javítását végzi. Munkája során a műszaki dokumentáció; a gépészeti összeállítási rajzok, villamos, pneumatikus és hidraulikus kapcsolási rajzok alapján a berendezések elektromos és gépészeti részeit összeépíti, azokon a zavartalan üzemvitelhez szükséges beállításokat elvégzi.

I. 2. Rendészet és közszolgálat ágazat **Tanulmányi terület kódja: 0052**

**Tervezett szakma: Közszolgálati technikus (5 éves képzés)** Szakmairány: Rendészeti technikus

A rendészeti technikus az intézkedések eredményes befejezéséhez szükséges állóképességi szint, önvédelmi és közelharc-technikák, valamint lövészeti jártassága birtokában végez őrzést különböző létesítményekben. Intézkedéskor és az állampolgároknak nyújtott tájékoztatáskor magyarul és idegen nyelven is kommunikál. Feladatát fizikális igénybevételen túl jelentős pszichikai megterhelés alatt végzi.

I. 3. Sport ágazat

**Tanulmányi terület kódja: 0053**

## Tervezett szakma: Sportedző (a sportág megjelölésével) — sportszervező (5 éves képzés)

Pályaalkalmassági vizsgálat: szükséges. A fizikai alkalmassági vizsga feladatait a képző intézmény állítja össze. Időpontja: 2024. március 07. (Pótló alkalom: 2024. március 10.) 8:00 óra a felvételt kérő tanulók beosztása szerint

A sportedző - sportszervező szakember sportágspecifikusan, célirányosan tervezi, szervezi és irányítja a sportolók, csapatok felkészítését és versenyeztetését. Fejleszti a sportolók teljesítőképességét és teljesítőkészségét. Edzőmérkőzéseket és -versenyeket, illetve edzőtáborokat, valamint sportrendezvényeket szervez. Részt vesz sportklubok, szakosztályok munkájában, irányításában.

I. 4. Szépészet ágazat

**Tanulmányi terület kódja: 0054**

**Tervezett szakma: Fodrász (5 éves képzés)**

A fodrász hajmosást, hajápolást végez, vizes és száraz hajat formáz. Férfi arcot borotvál, szakállt— bajuszt formáz, különböző formáknak megfelelően hajat vág és szárít. Megtervezi és elvégzi a hajszín változtatásait, a haj tartós formaváltoztatását. Alkalmazza a női alap és divathajvágási formákat. Hajhosszabbítást és alkalmi hajviseletet készít.

**II. Szakképző iskola**

A szakképző iskolában meghirdetett szakmák oktatási ideje 3 tanév. Az első év átfogó ágazati ismereteket adó képzés (ágazati alapoktatás), majd a szakmaválasztás után, az azt követő két évben szakirányú oktatás folyik elsősorban szakképzési munkaszerződés keretében a külső, duális képzőhelyeken.

A szakképző osztályokban 2020-tóI minden tanuló egységes ösztöndíjat kap a 9. évfolyam ágazati alapoktatása során. A kilencedikes tanulók ösztöndíja: 16.000 Ft/hónap.

A 10. évfolyamtól az ösztöndíjat a szakképzési munkaszerződésben megállapított juttatás váltja fel. A szakképzési munkaszerződés alapján kifizetett munkabér havi mértékének összege — a tanuló és a duális képzőhely megállapodása alapján — a szakirányú oktatás központi költségvetésről szóló törvényben meghatározott önköltsége egyhavi összege, de legfeljebb annak százhatvannyolc százaléka, amelynek megállapításánál figyelembe kell venni a tanuló szakmai felkészültségét és tanulmányi eredményeit. Ez bruttó 100.00 – 168.000 Ft közötti bért jelent. A duális képzés során végzett munka beleszámít a nyugdíjba.

Azok a 10. és 11. osztályos tanulók, akik önhibájukon kívül nem tudnak részt venni duális képzésben, az előző tanévvégi tanulmányi eredményük alapján szakképzési ösztöndíjat kapnak, és az iskolában teljesítik a gyakorlati követelményeket. Az ösztöndíj összege 8.000 és 59.000 Ft között változik.

Az alábbiakban olvashatók azok a tanulmányi területek és a hozzájuk tartozó szakmák, amelyeknek oktatását tervezzük a szakképző iskolai osztályainkban, és amelyekre várjuk a jelentkezéseket.

1. 1. Elektronika és elektrotechnika ágazat

**Tanulmányi terület kódja: 0055**

**Tervezett szakma: Villanyszerelő (3 éves képzés)**

A villanyszerelő szakember villamos és mechanikai kötéseket készít, épületek villamos hálózatának villamos alapszerelését végzi. Kialakítja az épületek villamos áramköreit. Lakóépület csatlakozó vezetékét és fogyasztásmérő helyet létesít. Villamos biztonságtechnikai eszközöket kiválaszt, telepít, üzembe helyez. Világítási berendezéseket szerel, üzembe helyez.

1. 2. Fa- és bútoripar ágazat

**Tanulmányi terület kódja: 0056**

**Tervezett szakma: Asztalos (3 éves képzés)**

Faipari, asztalosipari alapszerkezeteket készít, kézi- és gépi technológiával. Különböző funkciójú bútorokat készít, összeszerel, beszerel, felújít. Ajtókat és ablakokat, lépcsőt, faburkolatokat gyárt, beépít, javít. A termékek gyártása során használt anyagokat kiválasztja, beszerzését elvégzi és előkészíti. Bútoripari és épületasztalosipari szerkezetek helyszíni szerelését elvégzi. Együttműködik a faipari-, és társszakmák egyes területeinek képviselőivel, szakembereivel.

II. 3.1. Specializált gép- és járműgyártás **Tanulmányi terület kódja: 0057**

**Tervezett szakma: Karosszérialakatos (3 éves képzés)**

A karosszérialakatos jármű-felépítmények és -elemek javítását, gyártását, részegységek összeépítését, gépjárművek külső és belső szerelését végzi. Sérült karosszéria-alvázak javítása, illetve karosszériarészek átalakítása is az ő feladata.

II. 3.2. Specializált gép- és járműgyártás

**Tanulmányi terület kódja: 0058**

**Tervezett szakma: Gépjárműmechatronikus (3 éves képzés)**

A gépjárműmechatronikus a gyártósorról lekerülő új autó műszaki átvételénél végzi feladatait vagy szervizekben dolgozik. Munkája során a gépjármű mechanikus és elektronikus minőségét ellenőrzi, kiszűri és megjavítja az előforduló hibákat, előkészíti a gépjárművet az értékesítésre.

 II. 4. 1 .Gépészet ágazat

**Tanulmányi terület kódja: 0059**

**Szakma: Szerszám- és készülékgyártó (3 éves képzés)**

A szerszám- és készülékgyártó olyan szakember, aki képes csapatban és önállóan dolgozva kézi és kisgépes megmunkálással, valamint egyetemes és programvezérelt (NC, CNC) szerszámgépek alkalmazásával fém alkatrészeket, eszközöket készíteni. Műszaki rajzot jól olvas és készít. Az általa készített alkatrészek komplex készülékekbe épülnek be vagy önálló munkavégzésre alkalmasak, melyek összeszerelése, beüzemelése és karbantartása is a feladatai közé tartozik. Munkáját felelősségtudat, önállóság, kreativitás, jó kézügyesség, precizitás jellemzi.

 II. 4.2. Gépészet ágazat

**Tanulmányi terület kódja: 0060**

**Szakma: Gépi és CNC forgácsoló (3 éves képzés)**

Az adott hagyományos szerszámgépen befogja az előgyártmányt, rögzíti a szerszámokat és beállítja a forgácsolási paramétereket, majd legyártja a munkadarabot. CNC megmunkáló-gépeken, gyártósorokon szakszerűen használja a munkadarab befogó- és továbbító eszközöket. Egyszerűbb alkatrészek gyártására CNC szerszámgépen, vagy szimulációs programmal programot ír és tesztel. CNC vezérlésű gépet kezel, felszerszámoz és azt követően alkatrészt gyárt.

 II. 5. Kreatív ágazat

**Tanulmányi terület kódja: 0061**

**Szakma: Divatszabó (3 éves képzés)**

Szakmairány: Női szabó

A női szabó feladata műszaki dokumentáció alapján, sorozat- és méretes nőiruházati termékek gyártása, egyéb termékek ágynemű, függöny, lakástextíliák készítése, ruházati termékek átalakítása, javítása. Munkáját a kreativitás, a divatismeret, a jó kézügyesség, a pontosság, a szemmérték, a digitalizáció iránti érdeklődés, az önállóság, valamint a csapatmunka jellemzik.

Egyedi gyártás esetén méretet vesz, megrendelést kezel, árkalkulációt készít, egyedi szabást, összeállítást és próbákat végez, próbák után igazít, majd befejezi a női ruházati terméket.

Esztergom, 2024. október 17.

1. **sz**

**MELLÉKLET**

# MELLÉKLETEK

## Sport ágazat (Sportedző (a sportág megjelölésével) - sportszervező szakma) további felvételi követelményei

Technikum

* + általános iskolai tanulmányi eredmények (a kötelező érettségi tantárgyakon kívül a biológia tantárgy osztályzatainak megadása a jelentkezési lapon)
	+ egészségügyi alkalmasság
	+ sportalkalmassági vizsga eredménye (fizikai felmérések)
	+ sportegyesületi tagság igazolása: ajánlólevél vagy igazolás attól a sportegyesülettől, amelynek igazolt sportolója a jelentkező
	+ a sportegyesület nyilatkozata arról, hogy a 13. évfolyamon közreműködik a tanuló szakirányú
	+ gyakorlati oktatásában a és felkészülésében a szakmai vizsgára
	+ a tanuló országos diákolimpiai, hazai szakszövetségi és nemzetközi eredményei

A felvételi rangsor megállapítása a sportalkalmassági fizikai felmérés figyelembevételével történik, melynek helyszíne és időpontja:

ESZC Géza Fejedelem Technikum és Szakképző Iskola (2500 Esztergom, Budai Nagy Antal utca 24., Sportterem), 2025.03.06. 14:00 óra és a pótló alkalom: 2025.03.10. 14:00 óra

A fizikai felmérés tartalma: ingafutás, kötélmászás, karhajlítás fekvőtámaszból, felülés, törzsemelés.

## sz.

## MELLÉKLET

**Sajátos nevelési igényű tanulók fogadása**

Azt, hogy az adott tanuló különleges bánásmódot igénylő tanulónak minősüI — függetlenül attól, hogy a tanuló milyen képzési rendszerben és milyen munkarendben tanul — a pedagógiai szakszolgálat megfelelő szakértői bizottsága az ún. szakértői véleménybe foglalva állapítja meg. A szakértői vélemény tartalmazza annak megállapítását, hogy a különleges bánásmódot igénylő tanuló milyen problémával küzd, valamint mindazoknak a mentességeknek és kedvezményeknek a körét, amelyek a tanulót a tanulmányai során megilletik.

Már a felvételi kérelmek beadása előtt előre egyeztetett időpontban lehetőséget biztosítunk iskolánkban egy iskolai, személyes megbeszélésre az SNI tanulóval és törvényes képviselőjével, ezzel segítve a megfelelő ágazat és szakma kiválasztását az érintett tanuló legjobb érdekében. A telefonos érdeklődések esetén nem tudunk tájékoztatást adni az érintett helyzet ismerete nélkül.

Kérjük, hogy a jelentkezési laphoz feltétlenül csatolják a szakértői véleményt. Fontos, hogy a felvételről szóló körültekintő döntésnél az igazgató ismerje az SNI tanuló érvényes szakértői véleményének tartalmát. A felvételi jegyzék nyilvánosságra hozása (2025. március 21.) előtt minden esetben személyes, helyzetfelmérő beszélgetésre hívjuk az iskolánkba jelentkezett SNI tanulót és törvényes képviselőjét. Ezeket a találkozókat az iskola március első hetében tartja, és pontos időpontjáról személyre szóló értesítést küld.

A többi gyermekkel, tanulóval együtt, integráltan oktatható hallásszervi fogyatékos, beszédfogyatékos, autizmus spektrumzavarral élő, egyéb pszichés fejlődési zavarral rendelkező, különleges bánásmódot igénylő tanulók fogadása ágazatonként eltérő. Az ágazatonkénti befogadhatóság megtalálható a szakképző intézményünk SZAKMAI PROGRAMJA 1. sz. mellékletében az alábbiak szerint:

Sport ágazat: A többi gyermekkel, tanulóval együtt, integráltan oktatható egyéb pszichés fejlődési zavarral rendelkező, különleges bánásmódot igénylő tanulók fogadása.

Gépészet ágazat: A többi gyermekkel, tanulóval együtt, integráltan oktatható beszédfogyatékos, autizmus spektrumzavarral élő, egyéb pszichés fejlődési zavarral rendelkező, különleges bánásmódot igénylő tanulók fogadása.

Rendészet és közszolgálat ágazat: A többi gyermekkel, tanulóval együtt, integráltan oktatható egyéb pszichés fejlődési zavarral rendelkező, különleges bánásmódot igénylő tanulók fogadása.

Szépészet ágazat: A többi gyermekkel, tanulóval együtt, integráltan oktatható egyéb pszichés fejlődési zavarral rendelkező, különleges bánásmódot igénylő tanulók fogadása.

Szociális ágazat: A többi gyermekkel, tanulóval együtt, integráltan oktatható egyéb pszichés fejlődési zavarral rendelkező, különleges bánásmódot igénylő tanulók fogadása.

Specializált gép- és járműgyártás ágazat: A többi gyermekkel, tanulóval együtt, integráltan oktatható beszédfogyatékos, autizmus spektrumzavarral élti, egyéb pszichés fejlődési zavarral rendelkező, különleges bánásmódot igénylő tanulók fogadása.

Elektronika és elektrotechnika (villanys2erelo szakma): A többi gyermekkel, tanulóval együtt, integráltan oktatható hallási fogyatékos, beszédfogyatékos, egyéb pszichés fejlődési zavarral rendelkező, különleges bánásmódot igénylő tanulók fogadása.

Fa- és bútoripar ágazat: A többi gyermekkel, tanulóval együtt, integráltan oktatható beszédfogyatékos, autizmus spektrumzavarral élő, egyéb pszichés fejlődési zavarral rendelkező, különleges bánásmódot igénylő tanulók fogadása.